Diari Oficial de la Generalitat Valenciana


Sumari del DOGV 4858, del 07-10-2004 (2004/10714)

DECRET 188/2004, d'1 d'octubre, del Consell de la Generalitat, pel qual crea un institut d'Educació Secundària a Burjassot.
---------------------------------------------------------------------------------------------------------------------------

### Dades del document

Número de DOGV
:   4858

Data del DOGV
:   07-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10458


Data del document
:   01-10-2004

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Burjassot
    * centre d'ensenyament
    * ensenyament públic

DECRET 188/2004, d'1 d'octubre, del Consell de la Generalitat, pel qual crea un institut d'Educació Secundària a Burjassot. [2004/10313]
  
El mapa escolar de la Comunitat Valenciana contempla la creació d'un institut a Burjassot, identificat en el mapa escolar com a 46N00054, que atendrà la demanda de llocs escolars d'Educació Secundària en el districte escolar Vl-72, que abraça Burjassot, Godella i Rocafort.
  
L'Ajuntament de Burjassot, per acord adoptat en sessió plenària celebrada el 25 de febrer del 2002, va cedir a la Generalitat Valenciana un solar de 9.650 m2 en l'avinguda Maria Ros per a la construcció del centre docent previst en el mapa escolar. La cessió va ser acceptada per Resolució de la Conselleria d'Economia, Hisenda i Ocupació de 10 de desembre del 2002, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar el citat centre docent es va encomanar a la Societat Mercantil Construccions i Infraestructures Educatives de la Generalitat Valenciana, SA (CIEGSA), la gestió de la construcció d'un nou edifici escolar, que s'ajuste a les exigències establides en la normativa per la qual s'establixen els requisits mínims dels centres que impartisquen ensenyances de Règim General no Universitari i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat Valenciana (DOGV de 30.06.1992), modificada parcialment per l'Orde de 2 de març del 2000 (DOGV de 07.03.2000).
  
El nou centre es crea per desglossament d'unitats procedents d'altres centres existents, la configuració del qual ha de reestructurar-se. Els professors que procedents del centre desglossat siguen destinats a una plaça en el centre de nova creació, mantindran en este centre l'antiguitat en la plaça generada en la plaça i centre d'origen, de conformitat amb el que establix la disposició addicional catorze dotzena del Reial Decret 2112/1998, de 2 d'octubre, pel qual es regula els concursos de trasllats d'àmbit nacional per a la provisió de places corresponents als cossos docents (BOE de 06.10.1998).
  
En aplicació del que establix l'article 13 de la Llei Orgànica 8/1985, de 3 de juliol, reguladora del Dret a l'Educació, per tal que el centre dispose des de la seua creació d'una denominació específica pròpia, se li assigna la que fa referència a l'àmbit del centre pel fet que escolaritzarà preferentment l'alumnat de les localitats de la comarca, Burjassot, Godella i Rocafort. Tot això, sense perjuí del que establix l'article 3 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià (DOGV de 8 de setembre de 1997).
  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 1 d'octubre de 2004,
  
DECRETE
  
Article 1
  
Es crea, per desglossament de l'Institut d'Educació Secundària Federica Montseny, codi 89393221 i de l'Institut d'Educació Secundària Vicent Andrés Estellés, codi: 52550858, estos dos de Burjassot, el següent centre docent:
  
Província: València
  
Localitat: Burjassot
  
Denominació: Institut d'Educació Secundària Comarcal
  
Codi: 74121992
  
Titular: Generalitat Valenciana
  
Domicili: Avinguda Maria Ros, s/n.
  
Composició: 20 unitats d'Educació Secundària Obligatòria
  
Capacitat: 600 llocs escolars d'Educació Secundària Obligatòria
  
Article 2
  
Es desglossen 4 unitats de primer cicle d'Educació Secundària Obligatòria de l'Institut d'Educació Secundària Federica Montseny, codi 89313343, de Burjassot. Este centre queda configurat amb una composició de 4 unitats de primer cicle d'Educació Secundària Obligatòria i una capacitat de 120 llocs escolars d'estes ensenyances
  
Article 3
  
Es desglossen 2 unitats de primer cicle d'Educació Secundària Obligatòria de l'Institut d'Educació Secundària Vicent Andreu Estellés, codi 14000183. Este centre queda configurat amb una composició de 6 unitats d'Educació Secundària Obligatòria i una capacitat de 180 llocs escolars d'estes ensenyances
  
DISPOSICIÓ ADDICIONAL
  
El que establix este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol del 2004.
  
València, 1 d'octubre de 2004.
  
El presidente de la Generalitat,
  
FRANCISCO CAMPS ORTIZ
  
El conseller de Cultura, Educación y Deporte,
  
ALEJANDRO FONT DE MORA TURÓN